CELEX: 31968R0770
Language: el
Date: 1968-06-18 00:00:00
Title: Κανονισμός (ΕΟΚ) αριθ. 770/68 του Συμβουλίου της 18ης Ιουνίου 1968 περί του καθορισμού των εκ των προτέρων εισφορών στον τομέα της ζάχαρης

Avis juridique important

|

31968R0770

Κανονισμός (ΕΟΚ) αριθ. 770/68 του Συμβουλίου της 18ης Ιουνίου 1968 περί του καθορισμού των εκ των προτέρων εισφορών στον τομέα της ζάχαρης  

Επίσημη Εφημερίδα αριθ. L 143 της 25/06/1968 σ. 0016 - 0016 Φινλανδική ειδική έκδοση: Κεφάλαιο 3 τόμος 2 σ. 0051  Δανική ειδική έκδοση: Σειρά I Κεφάλαιο 1968(I) σ. 0152  Σουηδική ειδική έκδοση: Κεφάλαιο 3 τόμος 2 σ. 0051  Αγγλική ειδική έκδοση: Σειρά I Κεφάλαιο 1968(I) σ. 0160  Ελληνική ειδική έκδοση: Κεφάλαιο 03 τόμος 3 σ. 0066  Ισπανική ειδική έκδοση: Κεφάλαιο 03 τόμος 2 σ. 0141  Πορτογαλική ειδική έκδοση : Κεφάλαιο 03 τόμος 2 σ. 0141 

ΚΑΝΟΝΙΣΜΟΣ (ΕΟΚ) αριθ. 770/68 ΤΟΥ ΣΥΜΒΟΥΛΙΟΥ της 18ης Ιουνίου 1968 περί του καθορισμού εκ των προτέρων των εισφορών στον τομέα της ζάχαρηςΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  τον κανονισμό αριθ. 1009/67/ΕΟΚ του Συμβουλίου της 18ης Δεκεμβρίου 1967 περί κοινής οργανώσεως των αγορών στον τομέα της ζάχαρης(1), και ιδίως το άρθρο 15 παράγραφος 3 αυτού,  την πρόταση της Επιτροπής,  Εκτιμώντας:  ότι το άρθρο 15 παράγραφος 3 του κανονισμού αριθ. 1009/67/ΕΟΚ προβλέπει ότι για τις εισαγωγές ζάχαρης και μελάσσας ο προκαθορισμός της εισφοράς δύναται να αποφασισθεί υπό τους όρους που θεσπίζονται από το Συμβούλιο- ότι ο προκαθορισμός της εισφοράς διευκολύνει την εισαγωγή στην Κοινότητα- ότι η κοινοτική αγορά ζάχαρης χαρακτηρίζεται γενικά από την ύπαρξη πλεονασμάτων- ότι υπό τις συνθήκες αυτές ο προκαθορισμός της εισφοράς δεν ενδείκνυται παρά στο μέτρο που η  εισαγωγή του εν λόγω προϊόντος είναι αναγκαία για να εξασφαλίζει τον εφοδιασμό σε ζάχαρη ή μελάσσα της Κοινότητος- ότι, στην περίπτωση που το πιστοποιητικό εισαγωγής επιτρέπει αγορά επί προθεσμία, ενδείκνυται να αυξάνεται, κατά περίπτωση, η εισφορά με ένα συμπληρωματικό ποσό που υπολογίζεται με βάση τη διαφορά μεταξύ της τιμής αγοράς επί προθεσμία και της τιμής  c.i.f. προκειμένου να αποφεύγονται ενδεχόμενες διαταράξεις της εσωτερικής αγοράς,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:   Άρθρο 1  1. Ο προκαθορισμός της εισφοράς που εφαρμόζεται στην εισαγωγή προϊόντων που αναφέρονται στο άρθρο 1 παράγραφος 1 υπό α) και γ) του κανονισμού αριθ. 1009/67/ΕΟΚ αποφασίζεται:  - για τη ζάχαρη, αν η εισαγωγή είναι αναγκαία για να εξασφαλίζεται ο εφοδιασμός στο σύνολο της Κοινότητος,  - για τη μελάσσα, αν η εισαγωγή είναι αναγκαία για να εξασφαλίζεται ο εφοδιασμός μερικών περιοχών της Κοινότητος.  2. Η διάρκεια ισχύος του πιστοποιητικού εισαγωγής που αναφέρεται στο άρθρο 15 παράγραφος 2 του κανονισμού αριθ. 1009/67/ΕΟΚ δύναται να περιορισθεί στην περίοδο κατά τη διάρκεια της οποίας οι εισαγωγές είναι αναγκαίες για να εξασφαλισθεί ο εφοδιασμός που  αναφέρεται στην παράγραφο 1.  3. Αποφασίστηκε να τίθεται τέρμα στον προκαθορισμό της εισφοράς όταν τα διαθέσιμα, καθώς και οι εισαγωγές για τις οποίες χορηγήθηκαν πιστοποιητικά εισαγωγής, εξασφαλίζουν τον εφοδιασμό σε ζάχαρη ή σε μελάσσα λαμβανομένης υπόψη της προβλεπομένης  καταναλώσεως στην Κοινότητα.   Άρθρο 2  1. Για τα προϊόντα που αναφέρονται στο άρθρο 1 και για τα οποία η διάρκεια του πιστοποιητικού εισαγωγής επιτρέπει αγορά επί προθεσμία προστίθεται ένα συμπληρωματικό ποσό στην εισφορά.  2. Το ποσό του συμπληρώματος αυτού υπολογίζεται με βάση τη διαφορά μεταξύ της τιμής αγοράς επί προθεσμία και της τιμής c.i.f. που καθορίζεται σύμφωνα με το άρθρο 13 του κανονισμού αριθ. 1009/67/ΕΟΚ.   Άρθρο 3  Ο παρών κανονισμός αρχίζει να ισχύει την 1η Ιουλίου 1968.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος Μέλος.  Έγινε στο Λουξεμβούργο, στις 18 Ιουνίου 1968.  Για το Συμβούλιο Ο Πρόεδρος E. FAURE  (1) ΕΕ αριθ. 308 της 18.12.1967, σ. 1.